بێگومان ئەم ئازمایشە هزرییە وەکو ئەوانی پێشوو بە بێ ڕەخنە و بەرهەڵستی تێناپەڕێت. هەندێک ئاڕگیومێنتی ئەوە دەهێننە کایەوە کە ماری فێری هیچ شتێکی نوێ نابێت، بەڵام؛ بۆی هەیە توانایەکی نوێ بە دەست بهێنێت. ماری دەزانێت کە شەپۆلە جیاوازەکانی وامان لێ دەکەن کە بە چەشنی جیاواز چاوەکان ئەزموونی بکەن هەر بۆیە ماری پەی بەوە دەبات کە دەکرێت ئەزموونی بینینی ڕەنگی سوور چۆن بێت. بە بینینی ڕەنگی سوور ماری فاکتی نوێ فێر نابێت دەربارەی ڕەنگەکان، لێ لەوانەیە توانستی بیرهاتنەوە و ناسینەوەی ڕەنگەکان بە دەست بهێنێت، بەڵام؛ ئەمە هاوشانی فێربوونی شتێکی نوێ نییە.